A **República Helvética** foi un estado que persistiu cinco anos, dende 1798 até 1803.

Durante as Guerras Revolucionarias Francesas, os exércitos revolucionarios marcharon ao leste, rodeando Suíza durante os seus combates contra Austria. O 15 de marzo de 1798 Suíza estaba completamente cercada polos franceses e o Antigo Réxime de Suíza veuse abaixo. O 12 de abril de 1798 proclamouse a República Helvética, 'Unha e indivisible'. Os dereitos de soberanía cantonal e feudais foron abolidos. As forzas de ocupación estableceron un estado centralizado baseado nas ideas da Revolución francesa. Estas ideas progresistas atoparon unha gran resistencia, particularmente nas áreas centrais da confederación, e produciuse unha revolta en Nidwalden que sería extinguida polas forzas de ocupación.

Non había unidade na Antiga Confederación Suíza sobre o futuro de Suíza. Os golpes de estado producíronse con frecuencia, pero os franceses retiveron o poder. As forzas de ocupación espoliaron moitas localidades. Xunto á resistencia local, os problemas financeiros provocaron que a República Helvética fracasase. A inestabilidade na República alcanzou as súas cotas máis altas en 1802-1803. En 1803 entraron máis tropas francesas no país para fortalecer o seu control.

O 19 de febreiro de 1803, Napoleón Bonaparte introduciu a Acta de Mediación, que era esencialmente un compromiso entre a antiga e a nova orde. O estado centralizado foi abolido.

Hai reminiscencias da República Helvética na moderna Suíza, como algúns aspectos dos cantóns e constitucións.

Divisións administrativas
-------------------------

Os cantóns anteriormente soberanos foron reducidos a simples distritos administrativos e, para debilitar as antigas estruturas de poder, establecéronse novas fronteiras entre algúns. A acta de 1798 describía os seguintes cantóns:

|  |  |
| --- | --- |
|  |  |
| * Argovia (sen Baden nin Fricktal)
* Baden
* Basilea
* Bellinzona
* Berna (sen o Oberland)
* Friburgo
* Fricktal (dende 1802)
* Léman (correspondente a Vaud)
* Linth
* Lugano
 | * Lucerna
* Oberland
* Raetia (correspondente a Graubünden/Grisóns)
* Säntis
* Schaffhausen
* Soleura
* Turgovia
* Waldstätten
* Valais
* Zúric
 |  |

Estados predecesores
--------------------

Ao igual que a Antiga Confederación Suíza, os seguintes territorios formaron parte da República Helvética:

### Estados asociados

|  |  |
| --- | --- |
|  |  |
| * República dos Seven Zenden
* Abadía Imperial de Sankt Gallen
* Cidade Imperial de Sankt Gallen
 | * Liga da Casa de Deus
* Liga Gris
* Liga das Dez Xurisdicións
 |  |

### Condominios

|  |  |
| --- | --- |
|  |  |
| * Condado de Baden
* Vogtei de Bellinzona
* Vogtei de Blenio
* Argovia
* Vogtei de Gams / Hohensax
* Señorío de Grandson
* Vogtei de Leventina
* Landvogtei de Locarno
* Landvogtei de Lugano
* Landvogtei de Mendrisio
 | * Vogtei de Murten
* Vogtei de Orbe-Échallens
* Abadía Imperial de Pfäfers
* Vogtei de Rheintal
* Vogtei de Rivera
* Condado de Sargans
* Schwarzenburg / Grasburg
* Landgraviato de Thurgau
* Condado de Uznach
* Landvogtei de Valmaggia
* Vogtei de Windegg
 |  |

### Protectorados

|  |  |
| --- | --- |
|  |  |
| * Abadía de Engelberg
* Republic de Gersau
* Cidade de Rapperswil
 | * Baronía de Sax-Forstegg
* Condado de Werdenberg
 |  |

### Territorios non asociados

A República Helvética anexionou ademais dous territorios que non eran parte anteriormente de Suíza:

* Fricktal
* Konstanz

|  |  |
| --- | --- |
| Control de autoridades | 
* Wd: Q206696
* WorldCat
* VIAF: 164756006
* BRE: 2348985
* EBID: ID
* GEC: 0032388
* GND: 1257385879
* HDS: 009797
* LCCN: n81035502
* LIR: 2771

 |